অ’ সখী আজি যৌৱন বন জুৰি
অ’ সখী আজি                 
যৌৱন বন জুৰি
বন-বসন্ত মুঞ্জৰি
পাতে বৰণৰে মেলা,

হাঁহা সখী মোৰ                
হাঁহা সখী মোৰ
হাঁহিৰে ফাকু খেলা ৷

তোৰ ৰূপৰ ফুলনিতে
শেৱালি নেৱালি কতনো ফুল...
দশোদিশ আমোলাই        
কৰিছে আকুল
ফুলৰ বাটিৰে মৌৰে            
নিজৰা বাকি দিয়া
বিয়াকুল ৰূপ মৌ পিয়া ৷

আজি অভিনৱ তৰালি পোহৰৰ
চঞ্চল গীতি শুনা....
তাৰ লহৰতে কঁপি কঁপি মোৰ যৌৱনৰ
জোনাকী কাৰেঙত বাজে বীণা ৷

তাতে বাসনা-উৰ্ব্বশী
বিবসনা...
নৃত্যতে আকুল
অ’ সখী !  যায় যে বেলা...

হাঁহা সখী মোৰ                
হাঁহা সখী মোৰ
হাঁহিৰে ফাকু খেলা ৷৷
জ্যোতি সঙ্গীত